Rakvere teater

pisi|Rakvere teatri peamaja (2006)

Rakvere teater on kutseline teater Rakveres.

Lavastusi mängitakse teatri peamajas (Rakvere mõisa peahoone-teatrihoone) ja teatri väikeses majas, mis on mõisa 18. sajandi keskelt pärit aidahoone. Peamajas on 405-kohaline suur saal ja väikeses majas black-box-tüüpi saal, mis mahutab 104 vaatajat. 2016. aasta augustis avati teatrihoone kõrval uusehitisena Teatrikino ja proovisaali hoone, mille arhitekt on Raul Vaiksoo.Kino mõisa tõllakuuri müüridel. Sirp, 19. august 2016. Kinosaalis on kohti 144 inimesele.Saalid. Rakvere Teater, vaadatud 4.02.2021.

2006. aastal andis teater 40% etendustest väljaspool oma maja.Las arvud kõnelevad. Sirp, 8. veebruar 2008.

 Ajalugu 
Rakveres mängiti esimest korda eestikeelset näitemängu 28. detsembril 1882. Viru Eesti Selts Kalevipoeg mängis aadressil Pikk 7 Juhan Kunderi kirjutatud näidendit "Mulgi mõistus ja tartlaste tarkus". Sellest sai alguse eestikeelne järjepidev teatritegemine Rakveres. Rakvere Teatri ajalugu.

1921. aasta sügisel asutati teatrihuvilisi koondav Rakvere Näitlejate Ring (RNR), mis tõi 18 tegevusaasta jooksul lavale 120 näidendit. Lavastama kutsuti Ants Lauter, Ruut Tarmo jt. Mängiti peamiselt Rakvere Käsitööliste Seltsi majas aadressil Lai 11.

Rakvere mõisa endise härrastemaja kõrvale hakati teatrimaja (arhitekt Johann Ostrat) ehitama 1929. aastal, ehitus kestis vaheaegadega 1940. aastani. Valminud teatrihoone avati aktusega 1940. aasta 24. veebruaril. 25. veebruaril 1940 mängiti August Kitzbergi näitemängu "Tuulte pöörises". See oli esimene etendus Rakvere teatris.Odette Kirss. "Rakvere ajalugu", Tallinn, Kirjastus Tänapäev, 2003.

Teatri peanäitejuhid on teiste hulgas olnud Kulno Süvalep (1956–1961), Raivo Trass (1977–1984), Peeter Jalakas (1994–1995), Üllar Saaremäe (1996–2017).

2004. aastast tegutseb Rakvere teater sihtasutuse Rakvere Teatrimaja koosseisus. Seni oli teater kultuuriministeeriumi hallatav riigiasutus.Rakvere teatrist saab SA Rakvere Teatrimaja. Virumaa Teataja, 18. september 2004. Sihtasutuse juhataja on Velvo Väli.

Teatrimaja renoveeriti 2005. aastal ning taasavati Andres Noormetsa lavastatud "Kaduviku riigiga". Teatritrepile paigaldati Ivan Zupaka loodud skulptuur "Kaduvikumehed", mis on inspireeritud teatri tolleaegsetest juhtidest.Kaduviku nimel, teater on tagasi! Virumaa Teataja, 27. september 2005.

Rakvere teatri rändav kolleegipreemia meesliinis on "sokusarved" (algataja Eldor Valter). Maria Klenskaja poolt 2016. aastal algatatud rändpreemiad "Aarne" ja "Ines" on mõeldud lavatagustele jõududele.Teatri kaks kolleegipreemiat vahetasid omanikku. Virumaa Teataja, 10. märts 2023.

Alates 2006. aastast oli teatri juht Joonas Tartu ja 2013. aastast Velvo Väli.

 Loominguline koosseis 
Alates 2017. aastast on teatri loominguline juht Peeter Raudsepp ja dramaturg-lavastaja Urmas Lennuk. Kirjandustoimetajana töötab 2022. aastast Lauri Saaber, peakunstnikuna Krista Aren.

Rakvere teatri koosseisulised näitlejad hooajal 2024/2025:Inimesed. Rakvere Teater, vaadatud 08. mai 2023.

 Tunnustus 
 2021 Eesti Teatriliidu teatrikunsti eriauhind (Baltoscandali festivali korraldamise eest 2020. aasta erakordsetes tingimustes)

 Viited 

 Välislingid 

 Teatri koduleht
 Rakvere teater Eesti Teatri Agentuuri kodulehel
 Rakvere Teater tähistab 75. juubelit. Kuulutaja, 20. veebruar 2015.
 Rakvere Teater kuulutas välja 81. hooaja publikulemmikud. ERR, 11. september 2021.
 Rakvere teatri lavastusi

Kategooria:Eesti teatrid